คลังจับ3โครงการเซ็นจัดซื้อโปร่งใส
คณะอนุกรรมการประสานความร่วมมือข้อตกลงคุณธรรม เห็นชอบ 3 โครงการ เข้าร่วมดำเนินการตามโครงการความโปร่งใสในการก่อสร้างภาครัฐ มูลค่ารวม 9,000 ล้านบาท
28 มี.ค. 2559

คณะอนุกรรมการประสานความร่วมมือข้อตกลงคุณธรรม เห็นชอบ 3 โครงการ เข้าร่วมดำเนินการตามโครงการความโปร่งใสในการก่อสร้างภาครัฐ มูลค่ารวม 9,000 ล้านบาท 
นายมนัส แจ่มเวหา อธิบดีกรมบัญชีกลาง ในฐานะประธานคณะอนุกรรมการประสานความร่วมมือข้อตกลงคุณธรรม (Integrity Pact) เปิดเผยว่า ที่ประชุมมีมติเห็นชอบโครงการจัดซื้อจัดจ้างในปีงบประมาณ 2559 เพื่อเข้าร่วมดำเนินการตามโครงการความโปร่งใสในการก่อสร้างภาครัฐ (Construction Sector Transparency Initiative: CoST) โดยคัดเลือกมาจากโครงการก่อสร้างโครงการพื้นฐานที่มีความสำคัญและส่งผลกระทบต่อสาธารณชนในวงกว้างที่มีวงเงินตั้งแต่ 1,000 ล้านบาทขึ้นไป
ทั้งนี้ โครงการที่ได้รับคัดเลือกมี 3 โครงการ ได้แก่ 1.โครงการบรรเทาอุทกภัย อ.หาดใหญ่ วงเงิน 6,500 ล้านบาท ของกรมชลประทาน กระทรวงเกษตรและสหกรณ์ 2.โครงการก่อสร้างทางวิ่งทางขับท่าอากาศยานเบตง วงเงิน 1,500 ล้านบาท ของกรมท่าอากาศยาน กระทรวงคมนาคม และ 3.โครงการก่อสร้างอาคารสถาบันโรคผิวหนังพร้อมรื้อถอน วงเงิน 1,067 ล้านบาท ของกรมการแพทย์ กระทรวงสาธารณสุข
นายมนัส กล่าวว่า คณะกรรมการต่อต้านการทุจริตแห่งชาติ (คตช.) ที่มีนายกรัฐมนตรีเป็นประธาน ได้มอบหมายให้กรมบัญชีกลาง โดยคณะอนุกรรมการประสานความร่วมมือข้อตกลงคุณธรรม ศึกษาและกำหนดหลักเกณฑ์ วิธีการและแนวทางในการใช้ระบบ CoST ในโครงการก่อสร้างภาครัฐของส่วนราชการ เพื่อสร้างความโปร่งใสในโครงการก่อสร้างขนาดใหญ่ของภาครัฐ โดยวางระบบการเปิดเผยข้อมูลเกี่ยวกับโครงการก่อสร้างในทุกระยะการดำเนินงาน เพื่อให้ทุกภาคส่วนสามารถเข้าถึงได้ง่าย 
นอกจากนี้ ยังรวมถึงมีกระบวนการตรวจสอบความถูกต้องของข้อมูลที่เปิดเผย ซึ่งกระบวนการนี้จะมีคณะทำงานตรวจสอบข้อมูล (Assurance Team) ที่ประกอบด้วยผู้ที่มีความรู้ ความเชี่ยวชาญ และประสบการณ์ที่จำเป็นต่อโครงการก่อสร้างภาครัฐนั้น ๆ เช่น วิศวกร สถาปนิก นักบัญชี ซึ่งจะต้องมีความเป็นกลางและไม่เป็นผู้มีส่วนได้ส่วนเสียในโครงการนั้น ๆ ซึ่งขณะนี้ กรมบัญชีกลางอยู่ระหว่างประสานงานกับ